Dispozitivele de monitorizare a pulsului ajută la măsurarea pulsului oferind informații cu privire la regularitatea bătăilor inimii (ritmul cardiac) și o indicație a forței de contracție a inimii (volumul sau amplitudinea pulsului). Ritmul cardiac la copii sau pulsul este numărul de bătăi ale inimii pe minut. Prin luarea pulsului, medicii pot spune lucruri importante despre sănătatea copilului dumneavoastră. De asemenea, cu ajutorul unui tabel despre frecvență cardiacă în funcție de vârstă, monitorizarea pulsului ajută mămicile să își dea seama din timp dacă trebuie tras un semnal de alarmă. Pentru a lua pulsul, trebuie mai întâi să cunoașteți diferitele puncte de puls. Există diferite zone de pe corp de unde puteți citi un puls, unele manual sau automat cu ajutorului unui pulsiometru. Unele dintre ele sunt: pe gât, pe încheietura mâinii, la subraț sau în pliul cotului. Este mult mai practic un dispozitiv automat de măsurare a pulsului, dar dacă nu aveți și este o urgență, folosiți metoda manuală. Odată ce ați localizat pulsul, începeți să numărați bătăile timp de 30 de secunde. După 30 de secunde, opriți-vă. Notați numărul de bătăi și dublați-l pentru a obține ritmul cardiac pe minut. De exemplu, dacă ați numărat 40 de bătăi în 30 de secunde, atunci ritmul cardiac al copilului dumneavoastră într-un minut va fi 40 X 2= 80 de bătăi pe minut. Așadar, ritmul cardiac al copilului dumneavoastră ar fi de 80.